stanford-oval/wikipedia huggingface dataset:
Sami Venäläinen
Ura > Seuraura > Siirtyminen TPS:ään

Venäläinen ei jatkanut Tapparassa enää viimeistä sopimuskauttaan 2008–2009, vaan hän siirtyi suuremman roolin perässä kaksivuotisella sopimuksella Turun Palloseuran riveihin. Venäläisen toinen sopimuskausi 2009–2010 päättyi Suomenmestaruuteen. Hän teki TPS:n kanssa vuoden mittaisen jatkosopimuksen maaliskuussa 2010. Kaudella 2010–2011 joukkueensa kapteenistoon noussut Venäläinen kuului heikon kauden pelanneen TPS:n suurimpiin onnistujiin ja teki SM-liigan yhden kauden piste-ennätyksensä tehoilla 10+24=34, joilla hän oli joukkueen paras syöttäjä ja toiseksi paras pistemies Antti Erkinjuntin kanssa.
Ura > Seuraura > Paluu Tapparaan ja siirto LeKin kautta SaiPaan

Kaudeksi 2011–2012 Venäläinen palasi kaksivuotisella sopimuksella kasvattajaseuraansa Tapparaan. Hänestä tuli joukkueen varakapteeni. Kaudella 2012–2013 Venäläinen jäi Tapparassa pieneen rooliin ja hän pelasi kauden aikana myös kahdeksan ottelua lainalla Mestis-joukkue Lempäälän Kisassa. Venäläinen putosi kevätkaudella Tapparan kokoonpanosta ja sai ratkaisupeleissä näytönpaikan, kun Aleksander Barkov ja Chris Connolly loukkaantuivat. Venäläinen voitti kauden päätteeksi SM-hopeaa ja teki toukokuussa 2013 vuoden mittaisen jatkosopimuksen Tapparan kanssa. Pelaajasopimus purettiin  elokuussa. Venäläinen siirtyi kauden 2013–2014 kynnyksellä toistaiseksi voimassa olleella sopimuksella LeKiin, kunnes hän siirtyi lokakuussa 13. joulukuuta asti ulottuvalla sopimuksella Saimaan Palloon. Venäläisen sopimuksessa oli optio loppukaudesta, joka käytettiin joulutauon alettua. Toukokuussa 2014 hän teki vuoden mittaisen jatkosopimuksen SaiPan kanssa. Helmikuussa 2015 Venäläisen sopimusta jatkettiin taas vuodella. Venäläinen jakoi kaudella 2015–2016 pudotuspeleissä SaiPan sisäisen tehotilaston voiton Ville Hämäläisen kanssa lukemalla +2.
Ura > Seuraura > Saksan DEL-liiga

Venäläinen siirtyi kaudeksi 2016–2017 vuoden mittaisella sopimuksella Saksan DEL-liigan nousijajoukkue Fischtown Pinguinsin riveihin. Sopimuksesta huolimatta Venäläinen ei kuitenkaan pelannut ainuttakaan peliä Saksassa.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Venäjä 2001 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Saksa 1999 | jääkiekko |  |
Venäläinen pelasi alle 20-vuotiaiden MM-kilpailuissa vuonna 2001 voittaen hopeaa sekä alle 18-vuotiaiden MM-kilpailuissa vuonna 1999 voittaen maailmanmestaruuden. Suomen A-maajoukkueeseen hän sai ensituntumaa, kun Venäläinen valittiin Suomen ensimmäiseen MM-leiriryhmään vuoden 2004 turnaukseen ja hän teki A-maajoukkuedebyyttinsä näin ollen 1. huhtikuuta 2004 Joensuussa Venäjää vastaan.
Yhteensä Venäläinen on pelannut kolme A-, 26 nuorten ja 11 poikien maaottelua.
Muuta

Venäläinen pelaa myös Rullakiekon SM-liigaa Pahalammen joukkueessa. Hän harrasti yläasteikäiseksi asti myös jalkapalloa. Hän on suorittanut urheiluluokalla hotelli-, ravintola- ja suurtalousalan tutkinnon sekä myynnin ammattitutkinnon ja datanomin tutkinnon.
Elfmania

| Elfmania |
| --- | --- |

Kehittäjä:  Terramarque
Julkaisija:  Renegade
Julkaistu:  1994
Lajityyppi:  beat ’em up
Pelimuoto:  yksinpeli, kaksinpeli
Alusta:  Amiga
Jakelumuoto:  Levyke
Lisää peliartikkeleitaVideopelien teemasivulla
Infobox OK : 
Elfmania on suomalaisen Terramarquen kehittämä beat ’em up -videopeli, jonka Renegade julkaisi Amigalle vuonna 1994. Peli oli Terramarquen ensimmäinen, mutta jäi myös viimeiseksi, sillä Terramarque ja Bloodhouse päättivät fuusioitua vuonna 1995 muodostaen Housemarquen.
Elfmania ei myynyt odotusten mukaisesti, ja sille suunniteltu lisälevy jouduttiin perumaan. Peli sai kuitenkin myönteisiä arvioita maailmalla.
Vastaanotto

Peli sai Amiga Formatin arvostelussa arvosanaksi 92%.
Aiheesta muualla

Elfmania MobyGamesissa (englanniksi)
Elfmania Hall of Light -sivustolla (englanniksi)
Lonjsko polje

Lonjsko Polje
| --- | --- |
Sijainti:  Brod-Posavina Kroatia
Pinta-ala:  506,5 km2 
| --- | --- |
Tyyppi:  Luonnonpuisto, Polje 
Perustettu:  26. maaliskuuta 1990 
Luokitus:  Ramsar-alue (3. helmikuuta 1993), Maailmanperinnön aieluettelon kohde (d) (1. helmikuuta 2005) 
muokkaa - muokkaa wikitekstiä - muokkaa Wikidataa
Kosteikkoaluetta
Lonjsko polje on Kroatian suurin suojeltu kosteikkoalue ja kuuluu Ramsar-sopimuksen suojelukohteisiin. Suurin osa alueesta on Savajoen tulvatasankoa.
Aiheesta muualla

Kuvia tai muita tiedostoja aiheesta Lonjsko polje Wikimedia Commonsissa
Motovun

| Motovun Montona |
| --- | --- |

 Motovun
 Koordinaatit: 45°20′N, 13°50′E 
Valtio:  Kroatia
Piirikunta:  Istria
Pinta-ala:  
 – Kokonaispinta-ala:  33,5 km²
Korkeus:  270 m
Väkiluku (2011):  1 004
 – Väestötiheys:  30 as./km²
Aikavyöhyke:  UTC+1
 – Kesäaika:  UTC+2
Postinumero:  52424
 
 www.motovun.hr 
Infobox OKVirheellinen NIMI-arvo: 
Motovun (ital. Montona) on kukkulalle rakennettu kaupunki Mirnajoen laaksossa Istrian niemimaalla Kroatiassa. Kaupungissa asui vuoden 2011 väestönlaskennan mukaan 484 asukasta. Motovunin kunnassa asui samaan aikaan 1 004 asukasta. Kaupungissa järjestetään vuosittain Motovunin elokuvajuhlat.
Aiheesta muualla

Kuvia tai muita tiedostoja aiheesta Motovun Wikimedia Commonsissa
Salt Lake City

| Salt Lake City |
| --- | --- |


 Koordinaatit: 40°45′N, 111°53′W 
Valtio:  Yhdysvallat
Osavaltio:  Utah
Piirikunta:  Salt Lake
Hallinto:  
 – Pormestari:  Erin Mendenhall
Pinta-ala:  
 – Kokonaispinta-ala:  285,9 km²
 – Josta vettä:  3,3 km² (1,2 %)
Korkeus:  1 288 m
Väkiluku (2022):  204 000
 – Väestötiheys:  676,5 as./km²
 – Metropolialue:  1 140 483 
Aikavyöhyke:  UTC−7
Lempinimi::  Crossroads of the West
 
 http://www.slcgov.com/ 
Infobox OKVirheellinen NIMI-arvo: 
Salt Lake City on kaupunki Ison Suolajärven itärannalla Utahin osavaltiossa Yhdysvalloissa. Se on Utahin pääkaupunki ja asukasluvultaan suurin kaupunki. Kaupungin asukasluku vuonna 2022 oli noin 204 000 ja suurkaupunkialueen noin 1,1 miljoonaa.
Historia

Ennen mormoniasutusta alueella asui tuhansia vuosia intiaaneja: tärkeimpiä heimoja olivat shoshonit, utet ja paiutit.
Kaupungin perusti vuonna 1847 joukko mormoneja kirkon presidentin Brigham Youngin johdolla. Kaupungissa sijaitseekin mormonien Myöhempien Aikojen Pyhien Jeesuksen Kristuksen Kirkon päämaja. Yhdysvaltain kongressi perusti Utahin territorion vuonna 1850. Vuonna 1896 alueesta tuli Yhdysvaltain osavaltio. Brigham Young suunnitteli kaupungin keskukseksi Temppeliaukion. Salt Laken temppelin rakentaminen aloitettiin 1853 ja saatiin päätökseen 40 vuoden päästä vuonna 1893.
Yhdysvaltain hallituksen ja mormonien välillä oli vuosina 1857–1858 Utahin sodaksi kutsuttu konflikti, jossa ei kuitenkaan käyty yhtään taistelua. Yhdysvaltain hallitus lähetti armeijan kukistamaan ”mormonikapinaa”, jota ei itse asiassa ollut olemassakaan. Kampanja sitoi jopa kolmanneksen maan asevoimista. Mormonit olivat valmiita polttamaan pääkaupunkinsa; kiista kulminoitui huhtikuussa 1858 hallituksen joukkojen marssiin Salt Lake Cityyn, josta mormonit olivat jo paenneet väliaikaisesti vuorille. Konflikti päättyi Brigham Youngin suostuessa sopimukseen Yhdysvaltain presidentti James Buchananin kanssa, vaikka hän kielsi territorion koskaan kapinoineen liittovaltiota vastaan.
Yhdysvaltain sisällissodassa (1861–1865) Salt Lake Cityssä oli kaksi Pohjoisvaltioiden linnoitusta, Camp Floyd ja Fort Douglas. Utahin sodan seurauksena perustettu Camp Floyd suljettiin jo sisällissodan aikana. Fort Douglas säilyi armeijan omistuksessa aina vuoteen 1991 asti, jolloin viimeisetkin tilat luovutettiin Utahin osavaltionyliopistolle.
Vuonna 1999 kaupunkiin iski Utahin historian eniten vahinkoa aiheuttanut tornado, jonka seurauksena yksi ihminen kuoli ja 80 loukkaantui. Tornado aiheutti kaupungissa yli 170 miljoonan dollarin vahingot.
Maantiede

| Salt Lake Cityn  ilmastodiagrammi |
| --- | --- | --- | --- | --- | --- | --- | --- | --- | --- | --- | --- |
| T | H | M | H | T | K | H | E | S | L | M | J |
|      33    3 -7  |      33    6 -4  |      45    11 -0  |      53    16 4  |      43    22 8  |      24    28 13  |      18    34 17  |      20    32 17  |      27    26 11  |      34    19 5  |      34    10 -1  |      35    4 -5  |
lämpötila celsiusasteina sademäärä millimetreinä Lähde: Western Regional Climate Center 
Salt Lake City sijaitsee Salt Laken laakson koillisnurkassa. Kaupungin halki virtaa Jordanjoki, joka laskee Utahjärvestä Isoon suolajärveen. Kaupungin erottaa Isosta Suolajärvestä mutakenttä. Järveltä leviää kaupunkiin ajoittain rikinkatkuisia huuruja, jotka syntyvät, kun eloperäinen aine jää loukkuun painavamman suolaveden alle, hajoaa hapettomassa tilassa ja kuplii pintaan, kun pohjaa möyhitään.
Kaupunki sijaitsee noin 1 300 metrin korkeudessa, ja sen lähistöllä kohoaa yli 3 000 metriä korkeita vuorenhuippuja, joista korkein on Twin Peaks (3 502 m). Alueelle ovat tunnusomaisia myös jyrkkälaitaiset rotkolaaksot.
Ilmasto on vähäsateinen ja kuiva, vuotuinen sademäärä on 419 mm. Kesät ovat kuumia ja kuivia. Heinäkuu on kuumin kuukausi, päivän ylin lämpötila usein 30 asteen vaiheilla. Korkein mitattu lämpötila on ollut +42 °C. Kylmin kuukausi on tammikuu, jolloin on keskimäärin 7 astetta pakkasta. Kaupungin pakkasennätys on −34 °C.
Kaupungissa on shakkilauta-asemakaava. Kadut ovat melko tarkkaan joko itä–länsi- tai pohjois–etelä-suuntaisia.
Suurkaupunkialue
Keskusta
Talous ja elinkeinoelämä

Salt Lake City on vaurastunut kaivos- ja rautatietoiminnan ansiosta. Kaupungissa toimii suuria tehtaita ja kaivoksia, Geneva Steel ja Binham Canyon Mine -yhtiöt, sekä öljynjalostamoita.
Kulttuuri

Salt Lake Cityssä järjestetään vuosittain Sundance Film Festival ja Salt Lake International Jazz Festival. Gallivan Center -kulttuurikeskuksessa on taidetta, jäähalli, aviaario ja amfiteatteri sekä kaupunkilaisten yhteistä oleskelutilaa.
Kaupungissa on kuvattu elokuva High School Musical sekä sen jatko-osat High School Musical 2 ja High School Musical 3: Senior Year.lähde?
Palvelut

Nykyisin kaupunki on palveluihin suuntautunut. Kaupungissa on useita palvelualan yrityksiä. Nykyisin palveluja ovat hallinto, kauppa, pankki, energia, yliopisto ja liike-elämän palvelut. LDS Church (mormonikirkko) omistaa ja toimii eri toimialoilla, muun muassa kustannusalalla ja paikallisradio- ja televisiotoiminnassa. Kaupungissa toimivat muun muassa Alpha Graphics, Arctic Circle Restaurants, Kentucky Fried Chicken -yhtiöt. Monet teollisuuspankkien pääkonttorit sijaitsevat Salt Lake Cityssä. Korkean teknologian yrityksiä ovat eBay, Unisys, Siebel, Micron, L-3 Communications ja 3M.selvennä
Kaupungissa ilmestyy päivittäin kaksi sanomalehteä: Salt Lake Tribune ja Deseret Morning News.  KTVX oli yksi maan varhaisimmista televisiokanavista, se aloitti jo vuonna 1947.
Palvelut > Koulutus

Utahin osavaltionyliopisto ja Salt Lake Community College ovat Salt Lake Cityn oppilaitoksia.
Palvelut > Liikenne

Salt Lake Cityssä sijaitsee Salt Lake Cityn kansainvälinen lentoasema. Kaupungin nelikaistainen moottoritie yhdistää liikenteen valtateihin 215, 15 ja US-89. Utah Transit Authority -liikenneyhtiön 31 kilometriä käsittävä kevytraiteinen junaverkosto TRAX palvelee paikallisliikennettä.
Arkkitehtuuri

Mormonien Salt Laken temppeli on yksi kaupungin merkittävistä rakennuksista. Se on valmistunut vuonna 1893. Muita merkittäviä rakennuksia: St. Mark's Episcopal Cathedral (valmistunut vuonna 1874), kreikkalaiskatolinen Holy Trinity Cathedral (valmistunut vuonna 1905) ja roomalaiskatolinen Madeleine Cathedral (valmistunut vuonna 1909).
Urheilu

Salt Lake Cityn koripallojoukkue, Utah Jazz, pelaa NBA:ssa Läntisessä konferenssissa, Luoteisessa divisioonassa. Arena football -joukkue Utah Blaze edustaa kaupunkia AFL:ssä. Nämä ovat kaupungin ainoat pääsarjatason ammattilaisjoukkueet. Salt Lake Cityn esikaupunkialueella pelaa vielä jalkapallojoukkue Real Salt Lake MLS-sarjassa.
Jääkiekossa metropolialueen Utah Grizzlies pelaa ECHL:ssä, ja baseballissa Salt Lake Bees pelaa PCL:ssä. Utahista puuttuu amerikkalaisen jalkapallon ammattilaisjoukkue, minkä vuoksi Salt Lake Cityn Utahin osavaltionyliopiston joukkue NCAA:ssa on suosittu. Joukkueen pahin kilpailija on lähikaupungin Provon Brigham Youngin yliopiston joukkue.
Salt Lake Cityssä järjestettiin vuoden 2002 talviolympialaiset. Kaupunki haki myös vuoden 2026 talviolympialaisia.
Keväällä 2024 Smith Entertainment Group osti jääkiekkoseura Arizona Coyotesin. Seura muuttaa Salt Lake Cityyn jo ennen seuraavan NHL kauden alkua, joka alkaa syksyllä 2024. Seuran uusi väliaikainen nimi on Utah Hockey Club, ja varsinainen nimi ja logo otetaan käyttöön kaudesta 2025–2026 alkaen.
Aiheesta muualla

Wikimedia Commonsissa on kuvia tai muita tiedostoja aiheesta .
Matkaopas aiheesta Salt Lake City Wikivoyagessa (englanniksi)
| n k  Utahin osavaltio |
| --- | --- | --- |
Salt Lake City (pääkaupunki)
| Alueet |  Cache Valley  Coloradon laakio  Dixie  Iso Suolajärvi  Ison Suolajärven aavikko  Mojaven aavikko  Uintavuoret  Wasatch Back  Wasatch Front  Wasatchvuoristo  |  |
| Kaupungit (suurimmat) |  American Fork  Bountiful  Clearfield  Cottonwood Heights  Draper  Layton  Lehi  Logan  Midvale  Murray  Pleasant Grove  Ogden  Orem  Provo  Riverton  Roy  Spanish Fork  Salt Lake City  St. George  Sandy  South Jordan  Taylorsville  Tooele  West Jordan  West Valley City  |  |
| Piirikunnat |  Beaver  Box Elder  Cache  Carbon  Daggett  Davis  Duchesne  Emery  Garfield  Grand  Iron  Juab  Kane  Millard  Morgan  Piute  Rich  Salt Lake  San Juan  Sanpete  Sevier  Summit  Tooele  Uintah  Utah  Wasatch  Washington  Wayne  Weber  |  |
Talviolympialaisten isäntäkaupungit
1894 valmistunut kaupungintalo.
Salt Laken temppeli
Osavaltion hallintorakennus
Olympiatuli Rice-Eccles Stadiumilla 2002.
Niskapietiläntie

Niskapietiläntie on museotie Ruokolahden Huhtasen ja Rautjärven Miettilän kylien välillä. Museotie on osa yhdystietä 3981, joka alkaa Imatralta seututie 160:ltä ja päättyy yhdystiehen 3991 Rautjärvellä. Koko yhdystien pituus on noin 30 kilometriä ja museotien osuus siitä on 19,5 kilometriä. Tie otettiin museotieksi vuonna 1989.
Niskapietiläntie edustaa kokoelmassa entistä Savonlinna–Viipuri-maantietä, ja sen historia ulottuu ainakin 1600-luvulle. Valtatie 6 kulki tien kautta vuoteen 1957 asti. Sen jälkeen tie jäi paikallisliikenteen käyttöön. Tie on päällystetty.
Niskapietiläntie sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin.
Aiheesta muualla

Kuvia tai muita tiedostoja aiheesta Niskapietiläntie Wikimedia Commonsissa
Suomen museotiet, tieliikenteen museosillat ja rautateiden museosillat
| --- | --- |
Etelä-Karjala:   Niskapietiläntie  Maantiealikäytävä ”Karjasilta” 
Etelä-Pohjanmaa:   Kyrönkankaan kesätie  Mattilan silta  Perttilän riippusilta 
Etelä-Savo:   Kuortti–Miekansalmi-tie  Porrassalmentie  Enonkosken kivisilta  Virransalmen silta 
Kainuu:   Paltaniementie  Raatteentie  Möykkysenjoen silta  Tervasalmen silta  Kalliokosken ratasilta  Uitonsalmen alikulkusilta 
Kanta-Häme:   Porras–Renko-tie  Mierolan silta 
Keski-Suomi:   Koiviston paikallistie  Heinäjoen silta  Viherin silta 
Kymenlaakso:   Tallimäki–Virojoki-tie  Keskikosken silta  Korian silta  Mullinkosken silta  Salmen silta  Savukosken silta 
Lappi:   Magneettimäki  Nivajoki–Alajalve-tie  Seitajärventie  Simonkyläntie  Ahdaskurun silta  Saarenputaan silta  Aliojan ratasilta 
Pirkanmaa:   Peräkunnantie  Aunessilta  Markkulan silta 
Pohjanmaa:   Taistelutantereentie  Harrströmin kivisilta  Närpes Nybro  Tuovilan silta 
Pohjois-Karjala:   Vornantie  Haarajoen museosilta 
Pohjois-Pohjanmaa:   Saviselkä–Piippola-tie  Etelänkylän isosilta  Pattijoen silta  Ponkilan silta  Savisilta 
Pohjois-Savo:   Nikkilänmäentie  Taipaleen kanavan ratasilta  Taipaleen vanhan kanavan silta 
Päijät-Häme:   Tönnön silta  Heinolan rautatiesilta 
Satakunta:   Huovintie  Lankosken silta  Lapijoen silta  Tulkkilan silta 
Uusimaa:   Fagervikintie  Tuusulan Rantatie  Espoonkartanon Sågbron silta  Bobäckinpuron ratasilta  Hinthaaranjoen ratasilta  Kialan ratasilta 
Varsinais-Suomi:   Vanhalinnantie  Halikon vanha silta  Muntin silta  Aurajoen ratasilta 
| --- | --- |
Huom!: Savukosken silta on Kymenlaakson ja Uudenmaan rajalla.
| n k Perustiedot Wikidatassa: Niskapietiläntie (Q20737024)ohje |
| --- | --- |
esiintymä kohteesta: tie
valtio: Suomi
sijaitsee hallinnollisessa alueyksikössä: Rautjärvi, Ruokolahti, Imatra
koordinaatit: 61°14′N 28°58′E﻿ / ﻿61.23°N 28.96°E﻿ / 61.23; 28.96
Bernex

| Bernex |
| --- | --- |
 vaakuna
 Bernex
 Koordinaatit: 46°10′38″N, 6°04′36″E 
Valtio:   Sveitsi
Kantoni:  Geneven kantoni
Pinta-ala:  
 – Kokonaispinta-ala:  12,97 km²
Korkeus:  369–458 m
Väkiluku (31.12.2022)  (vakituiset asukkaat):  10 250
 – Väestötiheys:  792 as./km²
 
 www.bernex.ch 
Infobox OKVirheellinen NIMI-arvo: 
Bernex on kaupunki Sveitsissä Geneven kantonissa. Kaupungissa on 10 000 asukasta.
Maantiede

Bernex sijaitsee Rhônejoen eteläpuolella Genevestä viitisen kilometriä lounaaseen. Sen naapurikuntia ovat lännessä Aire-la-Ville, Cartigny ja Laconnex, etelässä Soral, idässä Perly-Certoux, Confignon ja Onex ja pohjoisessa Vernier ja Satigny.
Liikenne

Moottoritie A1 kulkee Bernexin kautta.
Saint-Mauricen katolinen kirkko.
Bernexin protestanttinen kirkko.
Bernexläinen viinitarha.
Aiheesta muualla

Kuvia tai muita tiedostoja aiheesta Bernex Wikimedia Commonsissa
Barrelet, Jacques: Bernex (Sveitsin historiallisen tietosanakirjan artikkeli) Historisches Lexikon der Schweiz (HLS).  3.3.2011. Bern:  Stiftung HLS. (saksaksi), (ranskaksi), (italiaksi)
| n k Geneven kantonin kunnat |
| --- | --- | --- |
Geneven kantonin kunnat (45 kpl, 1960–)
| Geneven kantoni |  Aire-la-Ville  Anières  Avully  Avusy  Bardonnex  Bellevue  Bernex  Carouge  Cartigny  Céligny  Chancy  Chêne-Bougeries  Chêne-Bourg  Choulex  Collex-Bossy  Collonge-Bellerive  Cologny  Confignon  Corsier  Dardagny  Geneve  Genthod  Gy  Hermance  Jussy  Laconnex  Lancy  Le Grand-Saconnex  Meinier  Meyrin  Onex  Perly-Certoux  Plan-les-Ouates  Pregny-Chambésy  Presinge  Puplinge  Russin  Satigny  Soral  Thônex  Troinex  Vandœuvres  Vernier  Versoix  Veyrier  |  |
Super Stardust

| Super Stardust |
| --- | --- |

Kehittäjä:  Bloodhouse (Amiga), Housemarque (DOS)
Julkaisija:  Team17
Taiteilija:  Jani Isoranta, Harri Tikkanen, Petteri Putkonen, Santtu Luopajärvi
Säveltäjä:  Risto Vuori
Ohjelmoija:  Harri Tikkanen
Pelisarja:  Stardust
Julkaistu:  1994 (Amiga), 1995 (CD32), 1996 (DOS)
Lajityyppi:  shoot ’em up
Pelimuoto:  yksinpeli, moninpeli
Alusta:  Amiga, Amiga CD32, DOS
Jakelumuoto:  Levyke
Lisää peliartikkeleitaVideopelien teemasivulla
Infobox OK     : 
Super Stardust on suomalaisen Bloodhousen kehittämä shoot ’em up -videopeli, jonka Team 17 julkaisi Amigalle vuonna 1994. Amiga Power -lehti arvioi sen kaikkien aikojen 26. parhaaksi Amiga-peliksi.
Ensimmäiset suomalaiset videopeliyritykset, Terramarque ja Bloodhouse, perustettiin vuonna 1993. Bloodhouse julkaisi heti perustamisvuotenaan arvostelumenestykseksi nousseen Stardust-pelin Amiga 500:lle. Vuonna 1995 yritykset fuusioituivat muodostaen Housemarquen, jonka toimisto perustettiin Punavuoreen Helsinkiin. Yritys sai heti julkaisusopimukset Muukalaisten yöhön ja Super Stardustiin. Team 17 julkaisi Super Stardustin Amiga 1200:lle, ja peli käännettiin myös Amigan CD32-konsolille – näin siitä tuli samalla ensimmäinen suomalainen konsolipeli.
Vastaanotto

Pelin PC-version nopeasti päivittyvä grafiikka sai kiitosta Pelit-lehden ennakossa 1996. Varsinaisessa arvostelussa kehuttiin pelin räjähtäviä toimintakohtauksia ja koukuttavuutta. 3D-kohtauksia kutsuttiin pelillisesti tylsiksi, vaikkakin näyttäviksi.
Aiheesta muualla

Super Stardust MobyGamesissa (englanniksi)
Super Stardust Hall of Light -sivustolla (englanniksi)
Super Stardust Hall of Light -sivustolla (englanniksi)
Dardagny

| Dardagny |
| --- | --- |
 Dardagny.
 vaakuna
 Dardagny
 Koordinaatit: 46°11′40″N, 5°59′42″E 
Valtio:  Sveitsi
Kantoni:  Geneven kantoni
Pinta-ala:  
 – Kokonaispinta-ala:  8,6 km²
Korkeus:  374–447 m
Väkiluku (31.12.2022)  (vakituiset asukkaat):  1 799
 – Väestötiheys:  209 as./km²
 
 www.dardagny.ch 
Infobox OKVirheellinen NIMI-arvo: 
Dardagny on kunta Lounais-Sveitsissä Geneven kantonissa. Vuoden 2022 lopussa kunnassa oli 1 799 asukasta.
Aiheesta muualla

Kuvia tai muita tiedostoja aiheesta Dardagny Wikimedia Commonsissa
| n k Geneven kantonin kunnat |
| --- | --- | --- |
Geneven kantonin kunnat (45 kpl, 1960–)
| Geneven kantoni |  Aire-la-Ville  Anières  Avully  Avusy  Bardonnex  Bellevue  Bernex  Carouge  Cartigny  Céligny  Chancy  Chêne-Bougeries  Chêne-Bourg  Choulex  Collex-Bossy  Collonge-Bellerive  Cologny  Confignon  Corsier  Dardagny  Geneve  Genthod  Gy  Hermance  Jussy  Laconnex  Lancy  Le Grand-Saconnex  Meinier  Meyrin  Onex  Perly-Certoux  Plan-les-Ouates  Pregny-Chambésy  Presinge  Puplinge  Russin  Satigny  Soral  Thônex  Troinex  Vandœuvres  Vernier  Versoix  Veyrier  |  |
Sarlin Group

| Sarlin Group Oy Ab |
| --- | --- |

Perustettu:  1932
Perustaja:  Erik Sarlin
Toimitusjohtaja:  Fredrik Wikström
Puheenjohtaja:  Henrik Wikström
Kotipaikka:  Vantaa, Suomi
Toiminta-alue:  koko maailma
Liikevaihto:   81.1 milj. € (2017)
Tilikauden tulos:   4.1 milj. € (2023)
Henkilöstö:   355 2023
Tytäryhtiöt:  Beamex Oy Ab, Sarlin Oy Ab
Kotisivu:  www.sarlin.com
Infobox OKVirheellinen NIMI-arvo: 
Sarlin Group Oy Ab on teolliseen paineilmaan, automaatioon ja energiateknologiaan erikoistunut perheyritys, jonka pääkonttori sijaitsee Vantaan Kaivokselassa. Yhtiö on perustettu vuonna 1932.
Yhtymään kuuluvat Beamex Oy Ab ja Sarlin Oy Ab. Metallivalmistuksen teollisuusuuneihin erikoistunut Sarlin Furnaces Oy Ab myytiin osakevaihdolla ruotsalaiselle pääomasijoitusyhtiölle tammikuussa 2018.
Vuoden 2018 maaliskuussa Sarlin-yhtymän konsernijohtajana ja hallituksen puheenjohtajana oli Patrik Wikström (s. 1958). Yhtymän toimitusjohtajana oli Fredrik Wikström (s. 1965). Suuruusluokkaa puolet konsernin liikevaihdosta vuonna 2016 tehneen Sarlin Oy:n toimitusjohtajana toimi Kari Jäminki vuoteen 2019 saakka. Tämän jälkeen Sarlin Oy Ab:tä on johtanut Seppo Ronkainen. Patrik Wikströmiä ennen yhtymän hallitusta johti hänen äitinsä Margaretha Sarlin-Wikström, joka on perheyhtiön perusteneen vuorineuvos Erik Sarlinin tytär.
Vuonna 2023 konsernin liikevaihto oli 81 miljoonaa euroa ja nettotulos 4,1 miljoonaa euroa. Yhtymän henkilöstöön kuului 354 ihmistä.
Aiheesta muualla

Sarlinin kotisivut
Vakuutustorni

| Vakuutustorni |
| --- | --- |

Osoite:  Hallituskatu 9
Sijainti:  Pokkinen, Oulu
Koordinaatit:  65°00′48″N, 025°28′25″E
Rakennustyyppi:  asuin- ja liikekerrostalo
Valmistumisvuosi:  1957
Suunnittelija:  Uki Heikkinen
Rakennuttaja:  Pohjois-Suomen Keskinäinen Vakuutusyhtiö
Julkisivumateriaali:  betoni
Korkeus:  37,5 m
Kerrosluku:  11
Bruttoala:  4 095 m²
Tilavuus:  13 400 m³
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vakuutustorni on asuin- ja liiketalo Pokkisen kaupunginosassa Oulussa. Talo sijaitsee näkyvällä paikalla Snellmaninpuiston reunalla.
Arkkitehti Uki Heikkisen suunnittelema rakennus on Oulun ensimmäinen kymmenkerroksinen talo. Vuonna 1957 valmistuneessa rakennuksessa on 31 asuinhuoneistoa ja 15 liikehuoneistoa.
Vakuutustornin alakerrassa toimi ravintola Lentävä Lautanen talon valmistumisesta vuoden 2012 loppuun. Lopettaessaan toimintansa Lentävä Lautanen oli Oulun toiseksi vanhin yhtäjaksoisesti toiminut ravintola.
Aiheesta muualla

Kuvia tai muita tiedostoja aiheesta Vakuutustorni Wikimedia Commonsissa